Letaszítva(Fallen) | Sorozatportal
A film amivel szembekerül a néző egy fordulatos misztikus thriller, krimi elemekkel és ha ez nem lenne elég a történet is remek. Érdekes és meglepő.
Denzel Washington, John Hobbes nyomozót alakítja, aki egy elkötelezett, nem korrumpálható rendőr. Jelenleg is az egyik letartóztatottja kivégzésén van. A büntetésre váró férfi Edgar Reese, (Elias Koteas) egy sorozatgyilkos. A zavart elméjű bűnöző már-már kedveli a nyomozót, halála előtt különös beszélgetést folytat vele, melynek egy részét szír-arámi nyelven prezentálja, mint utólag kiderül.
Reese ígéretet tesz Hobbes-nak, hogy el fogja kapni. Az egész beszélgetés zavaróan érthetetlen és furcsa. A kivégzés lezajlik, ám ekkor különös dologgal szembesülhetünk. Egy külső kameranézetben végigkí sérhetünk valamit, ami elhagyja a gyilkos testét, majd emberről emberre halad. Ez a későbbiekben többször is előfordul és lényeges lesz.
A nyomozó azonban nem nyugodhat, hiszen nem sokkal a kivégzés után gyilkossághoz hívják, ami gyanúsan emlékeztet a halott Reese keze munkájára. Mi több, találnak egy rejtvényt is.
„Lyons???Spakowsky”
Erről kiderül, hogy kitűntetett rendőrökről van szó. De ki az aki köztük van? Ki kapta 65-ben a kitüntetést?
Hobbes nyomozni kezd és rá is jön, ki volt ez a rendőr és szembesülnie kell az egykori egyenruhás titokzatos halálának még titokzatosabb körülményeivel. Ebben segítségére van e rendőr lánya is, aki egyébként teológus. Ekkor már kezd erőteljesebb lenni a misztikus vonala a filmnek.
A nyomozás fokozatosan újabb nyomokkal szolgál és a nyomozó egyre közelebb kerül a megoldáshoz.
Ám ez a megoldás egy szörnyű végzet ígéretét hordozza.
Hobbes átlép a realitás és a természetfeletti határán és elhagyja szkepticizmusát.
Egyre több minden támasztja alá a tényt, hogy itt bizony gonosz erők munkálnak.
A legfőbb támpont egy név: Azazel.
A teológus kisasszony felvilágosítja a letaszított angyalokról, azok vándorlásáról és, hogy jobb lenne, ha félne, mert a démon kíméletlen lény. A félelem egyre inkább megkörnyékezi és hatalmába keríti a férfit.
Az a jelenet kifejezetten hatásos és rémisztő – ha az ember jobban belegondol – amikor az őrsön a munkatársa elénekli azt a Rolling Stones dalt, amit Reese énekelgetett, ha olyanja volt.
Jól megfigyelhető a démon vándorlása. Egy kiváló része a mozinak.
Végül ugyanaz történik Hobbes-szal is, mint az egykor furcsa halált halt rendőrtiszttel.
A történelem megismétli önmagát. Azazel mindent elvesz a nyomozótól, kegyetlenül megkínozza, ahogy azt a film elején Reese ígérte. Elkapja, ám a férfi megkísérli csapdába csalni a démont.
A film vége orbitálisat csattan.
Egy remek film a Letaszítva, elejétől a végéig iz galmas, mellőzi az üresjáratokat.
Folyamatosan csepegetik az információkat és számtalan szenzitív jelenettel (éneklős rész) spékelték meg.
Ezek mind olyan részei a filmnek, ami ha jobban elgondolkodunk rajta egészen hátborzongató.
És mindezt úgy éri el, hogy nem tolnak az arcunkba különböző nyáladzó számítógép kreálta szörnyetegeket. Ezek nélkül is ellehet érezni a hát borsózását.
Különösen hatásosak a külső kameranézetben bemutatott részletek, Washington narrációi és a párbeszédek. Illetve azok tartalma, mert ellentétben sok más hasonló alkotással, ebben a filmben nem csak beszélnek. Amit mondanak, annak súlya van.
Az alábbi idézet nagyjából körvonalazza a film hangulatát és mondanivalóját:
„Sohasem lehetsz biztos semmiben. Még a legapróbb dolgokban sem. Valaki elmegy melletted az utcán, a szemedbe néz. Ismer téged? Együtt jártatok iskolába? Mániákus gyilkos, aki az első látásra utál? Vagy semmi az egész? A világon semmi?”
Remekül körvonalazza a mozi paranoid hangulatát, ahogy a főhős már végleg nem tudja kiben bízhat, mindenkiben ellenséget sejt és a félelem vasmarka egyre erőteljesebben szorítja.
Ez a film egy stílusos és érzékletes alkotás. A műfaj egyik mintapéldája.
egyetrértek nagyon jó
Beküldő: Kalci (nem ellenőrzött). Beküldés időpontja: 2010, szeptember 4 - 18:59.
egyetrértek nagyon jó film!!!
Denzel nagyon jól játszik mint általában!!